Document ID: /roh_data/filtered/fineweb-2-filterrobots_roh.jsonl.gz/65780

Gist otg collavuraturas e collavuraturs èn s'infectads cun omicron – quai entaifer paucs dis. Il manader da fatschenta Men Juon aveva lura decis, da desdir a curta vista las occurrenzas e reservaziuns dals giasts che vulevan far vacanzas cun chavals a San Jon, in bain en vischinanza da Scuol.
Il custodi dals chavals va avant
El haja tratg questa decisiun oravant tut, per garantir ch'ils collavuraturs e las collavuraturas che n'èn betg s'infectads possian tgirar ils chavals en stalla. Be trais persunas han gì da parter quella lavur sur in’emna.
Durant in'emna e stada la gestiun da chavals a San Jon serrada per ils giasts. Ussa èn returnads in part da las collavuraturas e collavuraturs uschè ch’els dastgan puspè avrir las portas dal saloon.